১৮৬৬ সাল পর্যন্ত দেওয়ানগঞ্জ বগুড়া জেলার অধীনে ছিল। ঐ বছর বগুড়া জেলা থেকে দেওয়ানগঞ্জকে ময়মনসিংহ জেলার জামালপুর মহকুমার অন্তর্ভুক্ত করা হয়। ১৮৭৪ সালে জামালপুর মহকুমার অধীনে দেওয়ানগঞ্জ থানা গঠিত হয়। এর প্রায় সোয়াশ বছর পর ৩রা নভেম্বর ১৯৮৩ সালে দেওয়ানগঞ্জকে উপজেলায় রূপান্তরিত করা হয়। মহান স্বাধীনতা যুদ্ধের সময় ২৬ এপ্রিল পাকিস্তান বাহিনী দেওয়ানগঞ্জে প্রবেশ করে। ৫ ডিসেম্বর দেওয়ানগঞ্জ হানাদার মুক্ত হয়। ১৯৯৯ সালে দেওয়ানগঞ্জ পৌরসভা গঠিত হয়।